Document ID: /roh_data/filtered/fineweb-2-filterrobots_roh.jsonl.gz/22666

La dretgira districtuala da Turitg vesa i sco cumprovà si che Bernhard Diethelm ha stranglà ina lavurera da sex. A la renfatscha da la lavurera che Diethelm haja er empruvà da violar ella ha la dretgira districtuala betg dà suatientscha. Diethelm è deputà da la PPS en il chantun Sviz. Diethelm è vegnì sentenzià ad in chasti cundiziunà che privescha el otg mais da la libertad.
Diethelm refusa las renfatschas. I haja dà ina dispita per la paja da la lavurera da sex, ed el haja stuschà giun plaun la lavurera. El haja sa dustà suenter che la dunna haja mors ad el en il det. Tenor la procuratura publica saja la dunna stada blessada vi da plirs lieus, quai na possia ins betg declerar cun quai ch'il um haja dà in stausch a la lavurera.
Diethelm è era vegnì sentenzià pervia da derasar e posseder pornografia illegala. Vitiers vi dal chasti che privescha da la libertad vegn ina multa cundiziunada da 120 giadas 100 francs.